SET ผันผวน ระวังแรงขาย 1,340 จุดสอย 22 หุ้นเด็ด ปันผลดี-ลีสซิ่งมาแรง
นักวิเคราะห์มอง SET มีแนวโน้ม Sideways Up ไปที่เป้าหมายระยะสัปดาห์ 1,350 จุด อย่างไรก็ตาม ดัชนีเริ่มมีอัพไซด์จำกัด และเสี่ยงต่อการปรับลงแรง หากไม่สามารถผ่าน 1,340 ได้ รอย่อต่ำกว่า 1,310 จุดค่อยซื้อ การลงทุนแนะนำกลุ่มราคาถูก, ปันผลสูง และได้ผลดีจากดอกเบี้ยต่ำ (Micro Finance, Leasing)
25 ก.พ. 2559

ข่าวหุ้นธุรกิจออนไลน์รายงาน เช้านี้ ณ เวลา 9.19 น. ค่าเงินบาทอยู่ที่ 35.64 บาทต่อเหรียญ ขณะที่ตลาดหุ้นเอเชียส่วนใหญ่ปรับตัวเพิ่มขึ้น ตามทิศทางของตลาดหุ้นนิวยอร์กที่ปิดบวกเมื่อคืนนี้ โดยได้รับแรงหนุนจากราคาน้ำมันที่ฟื้นตัว
นักวิเคราะห์มอง SET มีแนวโน้ม Sideways Up ไปที่เป้าหมายระยะสัปดาห์ 1,350 จุด อย่างไรก็ตาม ดัชนีเริ่มมีอัพไซด์จำกัด และเสี่ยงต่อการปรับลงแรง หากดัชนีไม่สามารถผ่าน 1,340 ได้ รอย่อต่ำกว่า 1,310 จุดแล้วจึงค่อยซื้อ การลงทุนแนะนำกลุ่มราคาถูก, ปันผลสูง และได้ผลดีจากดอกเบี้ยต่ำ (Micro Finance, Leasing)
หุ้นเด่นเลือก ANAN-TPCH-VlBHA-GUNKUL-INTUCH-ADVANC-KTB-SIRIDIF-CPNRF-BTSGIF-GL-SAWAD-TISCO-KKP-CI-BR-CK-SCC-AP-QH-GFPT และ SIRI
 
บล.ธนชาต ระบุในบทวิเคราะห์ (25 ก.พ.) ว่า SET มีแนวโน้ม Sideways Up ไปที่เป้าหมายระยะสัปดาห์ 1,350 จุด จาก 1) การออกมาตรการกระตุ้นเศรษฐกิจเพิ่มของ ECB และ BOJ ในช่วงกลางเดือน มี.ค. 2) อัตราผลตอบแทนพันธบัตรที่ปรับลดลงต่อเนื่อง ส่งผลให้ Earning Yield Gap ทำจุดสูงสุดตั้งแต่ 2012 ที่ 5.5% ในปัจจุบัน เทียบกับค่าเฉลี่ยตั้งแต่ปี 2010 ที่ 4.0% 3) ราคาน้ำมันดิบ Brent ที่ปรับสูงขึ้น +3.4% เป็นปัจจัยหนุนกลุ่มพลังงาน
การปรับลดลงของ Bond Yield เป็นปัจจัยบวกต่อหุ้นกลุ่มที่ให้ผลตอบแทนจากเงินปันผลสูง รวมไปถึง REIT &amp; INFRA Fund
1) หุ้นที่ให้ผลตอบแทนจากเงินปันผลสูง ดูน่าสนใจเพิ่มขึ้นหลัง Bond Yield ทั่วโลกปรับลดลง แนะนำ “ซื้อ” INTUCH ADVANC KTB SIRIรวมไปถึง DIF CPNRF BTSGIF
2) กลุ่มหุ้นที่ได้รับผลดีจากดอกเบี้ยต่ำ อย่าง Micro Finance และ Leasing แนะนำ “ซื้อ” GL SAWAD TISCO KKP
 
บล.ยูโอบี เคย์เฮียน (ประเทศไทย) ระบุในบทวิเคราะห์ (25 ก.พ.) ว่า Upside ของตลาดหุ้นไทยจะมีจำกัดแต่โอกาสที่จะปรับลงแรงก็มีน้อยเช่นกัน แนะนำหากดัชนีสามารถผ่าน 1,340 จุดได้ ให้ follow buy กลุ่มหุ้นที่ราคายังไม่แพง เช่น รับเหมา อาหาร และอสังหาฯ แต่หากดัชนีไม่สามารถผ่าน 1,340 ได้ ให้รอย่อต่ำกว่า 1,310 จุดแล้วจึงค่อยซื้อ
กลยุทธ์: เก็บสะสมหุ้นกลุ่มรับเหมา พลังงานปลายน้ำ อสังหาฯ อาหาร และวัสดุก่อสร้าง ที่ราคาไม่แพงและมีพื้นฐานดี มี story หนุนเป็นรายตัว หลีกเลี่ยงกลุ่มสื่อสารไปก่อน
แนวรับ/แนวต้าน: 1300/1340 สัดส่วนการลงทุน: เงินสด 40%:พอร์ตหุ้น 60%
นักลงทุนระยะสั้น: CI (2.80), BR (8) นักลงทุนระยะยาว: CK (34), SCC (630)
 
บล.ซีไอเอ็มบี (ประเทศไทย) ระบุในบทวิเคราะห์ (25 ก.พ.) ว่า ทิศทางดัชนี SET ที่พยายามขึ้น มองว่ากรอบสูงสุด จะอยู่ที่ 1,340-1,350 จุด (ทยอยขายหุ้นที่ซื้อเก็งกำไร) แต่หากไม่เป็นอย่างคาด คือตลาดหุ้นหลักของโลกและราคาน้ำมันดิ่งลงรอบใหม่ ดัชนี SET คงจะทำได้ดีสุดที่บริเวณ 1,340+/- จุด แล้วหลังจากนั้นมีสิทธิที่จะลงไปเล่นต่ำกว่า 1,300 จุดอีกในช่วงเดือน มี.ค. จากความเสี่ยง 1. ความผันผวนของดัชนีดาวโจนส์จากผลของตัวเลขเศรษฐกิจ 2. ราคาน้ำมันดิ่งลงต่ำกว่า 30 ดอลลาร์ต่อบารเรล์ (Brent) 3. อาจผิดหวังการประชุม ECB (มาตรการที่ออกมาน้อยกว่าคาด) 4. เข้าสู่ช่วง XD แม้เราจะมองดัชนี SET จะอ่อนตัวลงในเดือน มี,.ค. แต่ก็มองไม่ลึก ยกเว้นจะเกิดความผันผวนรุนแรงขึ้นมาอีก
ขณะที่ประเด็นบวกที่คาดว่าจะพยุงตลาดได้ คือ ผลการดำเนินงานของกลุ่มสถาบันการเงินเริ่มทรงๆตัว เศรษฐกิจในประเทศค่อยๆ ฟื้นตัวจากมาตรการกระตุ้นของภาครัฐและแรงขายต่างชาติลดลง วันนี้มองดัชนี SET ยังซึมขึ้นได้แต่ไม่แรงสลับแรงขายทากำไร โดยมีแนวต้านที่ 1,336-1,340 จุด แนวรับที่ 1,325-1,320 วันนี้แนะ ซื้อเก็งกำไร GL และ GFPT
Themes play: แนะนำ ซื้อเก็งกำไร หุ้นที่เมื่อวานนี้ประกาศผลการดำเนินงานประจำปี 2558 ออกมาดีกว่าที่ตลาดคาดและมีแนวโน้มที่ตลาดอาจจะปรับประมาณการผลกำไรและราคาเป้าหมายเพิ่มขึ้น ANAN SAWAD TPCH VlBHA GUNKUL
 
บล.แอพเพิล เวลธ์ ระบุในบทวิเคราะห์ (25 ก.พ.) แนะนำการลงทุนวางจุด Filter แนวรับที่ 1,320 จุด หากยืนได้ยังวางเป้าหมายดัชนีไว้ที่ 1,340-1,350 จุด ระยะสั้นแนะนำเก็งกำไร  AP, QH, SIRI ( + High Dividend Yield )